als_Latn dik_Latn sag_Latn
Vrasja e Cukut, flet administratori i pallatit: Tipare të njëjta me atë që pashë atë natë në…
Një tjetër dëshmi duket se është kundër Mikel Shallarit, të arrestuar tashmë si autori i dyshuar për vrasjen e komisarit Artan Cuku. Administratori i pallatit, ku u vra Artan Cuku ka qenë një nga njerëzit që ka parë prezencën e autorit të krimit, teksa ishte duke pritur komisarin, në korridorin e katit të parë të pallatit.
Administratori në paraqitjen për njohje që ka bërë në polici me Shallarin, mësohet ti ketë konfirmuar policisë së Shtetit, se personi i ndaluar prej saj, kishte tipare të njëjta me atë që kishte parë në shkallët e pallatit vetëm pak minuta para se Artan Cuku të ekzekutohej me pesë plumba.
Momentalisht prova kryesore e grupit të hetimit është analiza e ADN-së që përkon me atë të Mikel Shallarit dhe disa rroba sportive të gjetura në kazanët e plehrave. Pikërisht në koshat e mbeturinave, Policia gjeti një qese me rroba, të cilat pas ekspertizës dhe analizës së ADN-së rezultuan se ishin të Mikel Shallarit.
Dyshohet se menjëherë pasi qëlloi 5 herë ndaj Artan Cukut, Mikel Shallari iku në këmbë në lagjet pranë rrugës së Kosovarëve. Pikërisht para se të dilte në Sheshin “Wilson”, 24-vjeçari ka hequr një bluzë blu që mbante veshur e dorashkat dhe i ka futur në një qese, të cilën e ka hedhur tek koshat e mbeturinave.
Pikërisht tek bluza me ngjyrë blu, u gjetën fije floku të cilat pasi u krahasuan në kushte laboratorike dhe shkencore, u gjet ADN-ja e Mikel Shallarit. Ndërkohë i riu pasi hodhi rrobat në koshin e mbeturinave besohet se, u largua në këmbë drejt “Qytetit Studenti” ku jetonte në një banesë private me qira. Shallari pas arrestimit nga policia është marrë gjatë në pyetje, por në asnjë moment nuk ka pranuar autorësinë e krimit.
als_Latn als_Latn als_Latn als_Latn als_Latn als_Latn